tomron87/hebrew-wikipedia-sentences-corpus huggingface dataset:
בעונה ה-21 הוצג בסדרת מערכונים כראש כיתת כוננות עירונית, כשלצידו מככבים שחר חסון, אוראל צברי, גאיה באר גורביץ' ותמיר בר.
'סבא אורי (עונות 18 ו-21) – סב (תמיר בר) המזלזל בנוער המודרני.
החות'ים (עונות 21–22) – צמד חות'ים (אלי פיניש ומריאנו אידלמן) המסיירים בארץ.
במערכון הראשון פיניש גילם את נציג הארגון.
חירטאקוס (עונה 22) – קהילת ישראלים שעזבו את ישראל לאי יווני בזמן מלחמת חרבות ברזל.
בין הדמויות בלטה דמותו של יהודה חן (יניב ביטון), זמר של להיט אחד משנות ה-80. הלהיט הגדול של הדמות משנות ה-80, "גחלת נעורים", הפך ללהיט מצליח בעולם האמיתי.
האימהות (עונות 21–22) – שתי אימהות (ליאת הר לב וגיתית פישר) מנסות לגונן על ילדיהן על אירועי מלחמת חרבות ברזל ומגלות שילדיהן אינם תמימים.
סוכן ד (עונה 22) – סוכן מוסד (אסי כהן) הנוהג להחליף זהויות ולשקר לאשתו (עלמה זק).
ליב יאטאנוב (עונה 23) - קורותיה של משפיענית רשת (תום יער) והפמליה שלה - תהל רבינוביץ', מנהלת הסושיאל(גיה באר גורביץ') ובעלה, אליעוד (מתן חלק).
שייקה לוי התארח בעונה השנייה בתור ויקטור חסון, דמותו מהסרט "גבעת חלפון אינה עונה", כשהוא מככב בסרט ההמשך, ובמערכון "השותפים" בתור אביו של דובה.
מוני מושונוב הופיע בדמותו של סטנלי פישר במספר עונות של התוכנית, ובעונה ה-15 הופיע בתור אביה המנוח של ספיר טורטל, אמיל דנטס.
שלמה בראבא התארח בעונה השלישית בתפקיד "יאצק", דמותו המוכרת מהתוכנית זהו זה!, שהופיע כמנטור של מדריך הטיולים חיזקי (טל פרידמן).
גורי אלפי התארח פעמים רבות יחסית: בעונה השנייה התארח כהנסיך צ'ארלס, בעונה השישית התארח במערכון של מסעדת חמודי, בעונה העשירית התארח פעמיים (כיונתן פולארד וכאלון אולארצ'יק), בעונה האחת-עשרה התארח כוודי אלן ובעונה החמש-עשרה התארח כרוברט ג'רפס.
בעונה השבע-עשרה התארח במערכון כבעל חזות אלבנית המצולם במצלמה נסתרת.
שלמה ארצי התארח בתוכנית 3 פעמים: בפרק סיום העונה השנייה שר עם הקאסט את שירו "זה מה שנשאר", בפרק סיום העונה הרביעית השתתף במערכון פארודי על הסרט חסמב"ה בתפקיד ירון זהבי, אותו גילם בסרט המקורי.
עוד השתתפו באותו מערכון נגניו של ארצי, אבי סינגולדה ומאיר ישראל ובפרק המלחמה ששודר בין עונות 20 ל-21 ושר עם הקאסט את שירו "אנחנו לא צריכים".
יהודית רביץ התארחה בתוכנית פעמיים: בפרק סיום העונה השלישית שרה עם הקאסט את שירה "מילה טובה", ובעונה השמינית התארחה באחד ממערכוני "בת המצווש של קשת ליבליך".
רמי פורטיס התארח בעונה העשירית בפרק ששודר לקראת ביקור ברק אובמה בישראל, גילם את אחותה של המתנחלת "רחוול" (טל פרידמן) ושר עמה גרסה פארודית לשירו "אמריקה".
שלום חנוך התארח בפרק סיום העונה השמינית ושר עם הקאסט את שירו "סוף עונת התפוזים".
בעונה הארבע-עשרה הופיע הצמד סטטיק ובן-אל תבורי בשירם "טודו בום", לצד דמויותיהם של הפוליטיקאים שהופיעו באותה העונה.
גילה אלמגור הופיעה בעונה הראשונה בתור עצמה, כשרודריגו מנסה לפתותה תוך כדי ראיון, ובעונה השלישית התארחה באחד ממערכוני "הרומנים" כשחקנית מפורסמת מרומניה.
גידי גוב ואלון הלל התארחו באחד ממערכוני "הרומנים" בעונה השלישית, כקרובי משפחה של הפועלים הרומנים שהגיעו לביקור.
יעל בר זוהר הופיעה בעונה הרביעית במערכון האחרון של "הבלוג של מאי" בתור מלאני בלילי, המתחרה של מאי.
הזמר הראל סקעת התארח בעונה התשיעית באחד ממערכוני הכור האיראני, כזמר שמופיע בטקס "יום הזיכרון לשושן ולגבורן", המקביל לפורים בתור הזמר פרהוז סקעתיין.
נטע ברזילי התראיינה ב"ארץ נהדרת" כמה ימים אחרי הניצחון שלה באירוויזיון.
ראיון דומה נערך עם קובי מרימי לאחר השתתפותו באירוויזיון 2019 שחל בישראל מספר ימים לפני.
רן דנקר התארח בשתי עונות של ארץ נהדרת, בעונה הרביעית במערכון שעסק במסרים מאחורי המסרונים שגברים מעבירים לנשים, בתור החבר של אחת התלמידות בסדנה (עלמה זק), ובעונה ה-17 הופיע פעמיים בתור יועז הנדל.
השחקן יוגב יפת, בעלה של גיה באר גורביץ', התארח בעונה השמונה עשרה בתור שוטר במערכון של מנדי הקטן, וכן בנו של איל קיציס התארח בתור בנו במערכון של "תערוכת החילונים" באותה עונה.
וכמו כן הם ושאר בני המשפחות של כמה מהמשתתפים התארחו בעונה השבע עשרה בקליפ מיוחד שנעשה לכבוד הסגר הראשון שנקרא "משפחה בסגר".
הזמר עידן רייכל התארח בתוכנית פעמיים: בעונה ה-14 ביצע דואט עם אלי פיניש בדמותו של בנימין בן אליעזר (לאחר שלאורך העונה בן אליעזר הוצג כמעריץ של רייכל), ובעונה ה-19 במערכון הראשון של "מדינת ההיי טק" בתור עצמו, שהוא משמש כמדריך של להקת החברה.
מנחה הטלוויזיה עידו רוזנבלום החליף את איל קיציס באחת התוכניות של העונה ה-19 של ארץ נהדרת, בעקבות כך שקיציס נדבק בנגיף הקורונה.
בנוסף לכך הופיע עוד כמה פעמים במהלך העונות.
הזמר אביב גפן התארח בעונה הראשונה בתור גרסה דתית של עצמו שהופיעה בהתנחלויות.
בעונה התשע עשרה התארח בתור עצמו באחד ממערכוני "מדינת היי טק".
בתוכניות סיום העונה ה-20 ביצע יחד עם קאסט התוכנית את השיר יהיה טוב שכתב אביו, יהונתן גפן, שנפטר כמה ימים קודם לכן.
העיתונאי אמנון אברמוביץ' התארח באחד ממערכוני הפילוסים בעונה השישית, כשהוא משוחח איתם דרך מסך הטלוויזיה.
הדוגמנית בר רפאלי התארחה במערכון האחרון של "השותפים" כשהיא מגלמת את השותפה החדשה של דובה, כשהיא יותר מבולגנת ממנו.
השחקן אורי גבריאל התארח בעונה ה-11 בגילום המנהיג בנימין זאב הרצל.
הזמרת שירי מימון התארחה במערכון "היועצים במלון" בפרק התשיעי בעונה ה-12 בתפקיד עצמה.
השחקנית שירן סנדל התארחה באחד ממערכוני "הטורטלים" בתור עובדת במכון יופי.
העיתונאי משה נוסבאום התארח בעונות התשע עשרה והעשרים בתור עצמו.
העיתונאי עמית סגל התארח במונית של אשר, בתוכנית ששודרה אחרי מערכת הבחירות לכנסת ה-20.
הקומיקאי האמריקאי מייקל רפפורט התארח פעמיים בעונה ה-21: במערכון בתפקיד אלבוס דמבלדור מזיכיון "הארי פוטר", לצד ליאת הר לב (כמינרווה מקגונגל), עלמה זק (כפומונה ספראוט) ויובל סמו (כסוורוס סנייפ), ובמערכון על טקס פרסי האוסקר ה-96 לצד ליאת הר לב.
הזמר מוש בן ארי התארח בתפקיד עצמו בעונה ה-15 וכן בעונה ה-21 במערכון העוסק בחות'ים (אלי פיניש ומריאנו אידלמן) וההתקפות שלהם באילת.
השחקן האמריקאי ברט גלמן התארח בעונה ה-21 במערכון לצד עלמה זק (כמריה הקדושה), יניב ביטון (כיוסף הנגר), ליאת הר לב ותמיר בר.
זאב נחמה ותמיר קליסקי מלהקת "אתניקס" התארחו בעונה ה-21 באחד ממערכוני ה"חות'ים" ששודרו באולפן (דבר שמהווה סוג של סגירת מעגל מכיוון שאלי ומריאנו כיכבו בעברם בקליפ של שירם של אתניקס "BMW שחורה" לצד הבדרן שלום אסייג.)
העיתונאי עודד בן עמי התארח בעונה ה-21 באחד ממערכוני "כיתת כוננות" כשראיין את דוד.
כמו כן הופיע בפינה "הישראלי היפה" פעמיים לבחירות לכנסת ה-19: פעם אחת כשישראלי היפה היה בוועידת מפלגת מרצ (שודר אף בתוכנית שלו) ופעם שנייה באולפני החדשות בנווה אילן.
היוטיובר בן קיסר התארח בעונה ה-21 באחד ממערכוני "כיתת כוננות" כחייל שנפצע מנ"ט.
העיתונאי ישראל כהן הופיע בעונה ה-21 בתפקיד עצמו במונית של אשר במערכון שעסק בחוק הגיוס.
השחקן והמנחה ליאון רוזנברג התארח במערכון שעסק בתיקון שמות של אנשים.
תסריטאי התכנית רשף שי דיבב במערכון בעונה ה-21 את ראש הממשלה לשעבר יצחק רבין.
הבדרן ישראל קטורזה התארח באחד ממערכוני "כיתת כוננות" בתור אביו של דוד.
הזמרת עדן גולן התארחה בתוכנית לצד החיקוי שלה שגילמה שני כהן.
השחקנית עדי הימלבלוי התארחה בתור עצמה באחד ממערכוני "הזומבה".
הדוגמנית בר זומר הופיעה בפרק סיום של העונה ה-21 בתור "גרסת הפוטושופ" של שרה נתניהו.
אשת העסקים פנינה רוזנבלום התארחה בפרק הסיום של העונה ה-21, בהומור עצמי על השירים שפרסמה במהלך מלחמת חרבות ברזל והיו מושא לבדיחות בתוכנית לאורך העונה, ופעם נוספת בפרק הפתיחה של העונה ה-23.
המגישה עדן הראל התארחה באחד ממערכוני "פרויקט מוסקונה" בתור מנחת התכנית, כפרודיה על "פרויקט Y" שבו היא הנחתה באותה תקופה.
אלונה סער התארחה בסדרת המערכונים של הסוכנים בחשייאן (אלי פיניש ומריאנו אידלמן), כשהם חושבים שהיא מפקדת אמיתית בצבא.
המוזיקאי יהודה קיסר התארח בתפקיד עצמו בפרק בעונה ה-22.
השחקנית והזמרת עדי ביטי התארחה בתור אחת מהילדים שהופיעו באחד המערכונים של רחל ויוקנת.
השחקנית והדוגמנית סנדי בר התארחה באחד המערכונים של שאולי כשהוא מתחיל איתה בשעה שהוא נמצא בדייט עם מישהי אחרת (עלמה זק).
הזמרות ריקי גל וגלי עטרי התארחו באחד המערכונים של לירד ולארד, כאשר הן לא סגרו על זמרת למסיבה שלהם.
הזמרת יובל רפאל התארחה בתפקיד עצמה בפרק בעונה ה-22, כשהיא עושה מחרוזת של הלהיטים האחרונים שיצאו בשנת 2024.
כוכב הרשת לייל קולפפר השתתף באחד ממערכוני ההסברה בעונה ה-22 לצד גיה באר גורביץ' שעסק באפליקציה דמיונית של "הצלב האדום" כמו "גט טקסי".
זיו שילון התארח במערכון בעונה ה-22 שעוסק בתו הנכה שישראלים מוציאים על מנת לחנות בחניה לנכים, על אף שהם אינם כאלה.
אלון אהל התארח בעונה ה-23 וניגן את גרסת הכיסוי לשיר "מתחת לשמיים" של דייוויד ברוזה שאותה ביצעו כמה מחברי הקאסט.
הקומיקאי עמרי אנגל התארח במערכון בעונה ה-23 וחיקה את זוהרן ממדאני.
הזמר אושר כהן וזוגתו הדוגמנית והשחקנית עדן פינס הצטלמו לסדרת המערכונים של העונה ה-23 על נתב"ג.
תסריטאי התכנית מתן חלק התארח בעונה ה-23 בסדרת מערכונים בתור בעלה של כוכבת הרשת ליב יאטנוב (תום יער).
פעיל ההסברה יוסף חדאד התארח בתוכנית השביעית של העונה ה-23 במערכון מתוך סדרת המערכונים על נתב"ג
ראש הממשלה, בנימין נתניהו התארח בספיישל יום העצמאות של שנת 2013 לריאיון קצר, לצד מריאנו אידלמן בתפקידו כנתניהו.
נשיא המדינה, משה קצב, התארח בפרק סיום העונה הראשונה, לאחר שלאורך העונה היה מושא לחיקוי קבוע בתוכנית.
ראש הממשלה לשעבר, שמעון פרס התארח בפרק סיום העונה השנייה בראיון הומוריסטי עם איל קיציס.
שר הביטחון, אהוד ברק התארח בפרק פתיחת העונה השישית, כאורחם של "הפילוסים".
יצחק הרצוג התארח בפרק 6 של העונה השביעית, כשהוא מרואיין על ידי דמותו של טל ברודי (בגילומו של אסי כהן).
הזוג הנשיאותי רובי ונחמה ריבלין התארחו בתפקיד עצמם בספיישל העצמאות של העונה ה-15, ואירחו במשכנם חלק מדמויות "ארץ נהדרת" מכל עונותיה, כשכל דמות מסמלת מגזר אחר בחברה הישראלית.
ריבלין התארח לבדו באחד המערכונים של הפרלמנט לאחר שכיהן בפעם השנייה כיו"ר הכנסת, בעונה ה-13 במערכון של ערוץ הכיבוד, ובעונה ה-18 במונית של אשר, עם האומנית סיגלית לנדאו.
לימור לבנת התארחה באחד ממערכוני "הפילוסים" בעונה החמישית, בתור המחנכת של בנם של שימי ודקלה.
וכמו כן, היא ועוד כמה פוליטיקאים מ"הליכוד" כיכבו במערכון חוץ בעונה השנייה שעסק בהצבעה של חברי המפלגה לגבי כניסתה של מפלגת "העבודה" לממשלה, בכיכובו של החיקוי של עוזי כהן בגילומו של אלי פיניש.
שולמית אלוני ומתן וילנאי התארחו, כל אחד בנפרד בעונה רביעית, במערכוני "הבלוג של מאי".
יוסי שריד התארח בפרק הפתיחה של העונה החמישית.
אחמד טיבי התארח בעונה השנייה באחד המערכונים של "אומלטה".
אנסטסיה מיכאלי התארחה באחד ממערכוני המקפלות, תוך כדי שהוא צוחק על היותה אמא מרובת ילדים.
חברת הכנסת מאי גולן התארחה בעונה השישית בתור ניצבת באחד המערכונים של החמודים.
שלי יחימוביץ' התארחה בפינה של רחל ויוקנת.
השרה מרב מיכאלי (טרם כניסתה לפוליטיקה) התארחה עם בן זוגה הבדרן ליאור שליין באחד המערכונים של החמודים.
בספיישל הבחירות לכנסת ה-22 התארחו במונית של אשר (יובל סמו) גבי אשכנזי, סתיו שפיר וצחי הנגבי.
כמו כן השתתף אשר בכנס של ראשי המפלגות שהתמודדו בבחירות לכנסת ה-20 ושאל אותם שאלות הומוריסטיות.
בתוכנית הפיילוט של "ארץ נהדרת" שלא שודרה התארח אקי אבני בתור עצמו.
מערכון אחד מהפיילוט בהשתתפותו בכל זאת שודר בספיישל ההתרמה ששודרה במהלך העונה הראשונה, ומערכון נוסף בהשתתפותו שלא שודר שולב ב-DVD של העונה הראשונה.
בהמשך הופיע בעונה החמישית באחד המערכונים של החמודים בתור איש צבא בכיר.
ג'ייסון אלכסנדר התארח בפרק הסיום של העונה הראשונה, בראיון מתוסרט למנחה איל קיציס ולדמויותיהם של אודי בן דוד פדרבוש (דב נבון) וחלי גונזלס (טל פרידמן).
אורי גוטליב התארח בעונה השנייה כנשיא ארצות הברית ביל קלינטון ובעונה ה-23 באחד ממערכוני "הפרדס-חנאים".
עדי אשכנזי הופיעה בעונה השלישית בתור מיקי חיימוביץ'.
הטניסאים אנדי רם ויוני ארליך התארחו בתפקיד עצמם בפרק 5 של העונה החמישית, במערכון מסדרת "השותפים".
בעונה הראשונה אבי קושניר התארח וגילם את בנימין נתניהו, (כפי שהוא עושה בזהו זה!) לפני שמריאנו אידלמן החל לגלם אותו בקביעות.
כמו כן גילם באותה תוכנית דמות של מתנחל, וקופאית נוספת שעובדת בסופר של לובה.
במערכוני לובה השונים שהיו בעונה הראשונה התארחו, בתפקיד עצמם, גיא פינס, ישראל אהרוני, אמיר פרישר גוטמן וסבלימינל והצל בתור לקוחות של לובה.
באחת מתוכניות העונה הראשונה התארחו אבי גרייניק ועידן אלתרמן בדמויות שונות.
בין היתר אלתרמן גילם את קובי מידן.
רפי רשף התארח במערכון הלפני אחרון של לובה, בתור המנהל שלה.
ברי סחרוף התארח בפרק סיום העונה החמישית ושר עם הקאסט את שירו "כמה יוסי".
שלומי שבן התארח בתוכנית שלוש פעמים: בפרק סיום העונה התשיעית ביצע עם צוות השחקנים את שירו "ניו יורק Vs יחזקאל", בליל בחירות 2015 ביצע את שירו "תמונה משפחתית עם רה"מ" לצד מריאנו אידלמן ועלמה זק כבנימין ושרה נתניהו, ובעונה השבע עשרה כשהוא מנגן את הנעימה בתשדיר של משרד האוצר.
רון קופמן התארח בתפקיד עצמו בעונה השביעית, במערכות מסדרת "המקפלות".
רבקה מיכאלי התארחה בעונה הראשונה כאימו של אודי ובמערכון האחרון של "הפילוסים" בעונה הרביעית כשופטת.
ישראל פוליאקוב כיכב בעונה השלישית, בתור סרג'יו קונסטנזה, דמותו מהסרט "גבעת חלפון אינה עונה", כמעסיקם של "הרומנים".
ששון גבאי התארח במערכון האחרון של "ליטל מעתוק", בתור אביה של ליטל.
עבאס סואן התארח בתפקיד עצמו בעונה השנייה, בשבוע בו כבש שער מכריע לטובת נבחרת ישראל בכדורגל נגד אירלנד, במערכון שלעג לאוהדים הגזענים שהתנגדו לשילובו בנבחרת.
נורמן עיסא התארח בעונה השמינית בתפקיד עצמו, במערכון בו זוג תל אביבי נחרד לגלות כי בבניין מגוריו יש שכן ערבי עד שמסתבר שמדובר בצילומים לסדרה עבודה ערבית.
שלומי ברכה התארח בתפקיד עצמו בעונה השמינית, במערכון ששודר בזמן ההפיכה במצרים ולעג לערוצי התקשורת שהזמינו אורחים בעלי קשר קלוש לנושא, ועל כן ברכה לכאורה הוזמן כפרשן מכיוון שכתב את השיר "רכבת לילה לקהיר".
מודי בר און התארח בעונה התשיעית באחד ממערכוני הכור האיראני כבנקאי (הומור עצמי על הופעתו באותה תקופה בפרסומות של בנק דיסקונט).
בעונה ה-14 לקראת הבחירות לנשיאות צרפת שנערכו בזמן שידור העונה התארחה בתוכנית מיה דגן כשחיקתה את המועמדת, מארין לה פן.
השחקן אמיר בנאי, בנה של אורנה בנאי התארח בעונה ה-15 של ארץ נהדרת באחד מהמערכונים של "אשר בן חורין-נהג מונית" בתור אבישי סמי עופר מהמנורה בן חורין, בנו של אשר (יובל סמו).
בעונה ה-15 התארח השחקן ליאור רז בתור עצמו בריאיון לתוכנית "פירה וברקו" כשמראיינים אותו החיקויים של אופירה אסייג ואייל ברקוביץ' כפרודיה לתוכנית "אופירה וברקוביץ'".
ליאור דטאוקר, בתור קופיקו, התארח בספיישל בחירות 2019 א' של ארץ נהדרת.
כשהוא מראיין את נתניהו מטעם ערוץ ג'וניור.
טל טירנגל ויורן דוידי (תירס סקסואל) התארחו באחת העונות בתור אורלי וילנאי וגיא מרוז.
בעונה השבע עשרה שב טירנגל להופיע בסדרת המערכונים "גרנד רילקס אילת".
רותם כהן התארח בעונה השבע עשרה כפליפה השישי מלך ספרד.
עדי חבשוש התארחה בעונה השבע עשרה בתור נציגת ישראל לאירוויזיון 2021, עדן אלנה.
איתי זבולון הופיע בעונה השבע עשרה בסדרת המערכונים "גרנד רילקס אילת" בתור מיתר מקפל המגבות.
כמו כן הופיע במערכון בעונה ה-11.
בפרק ניצחון על הקורונה שבעונה 17 התארחה ריף נאמן בתור לקוחה אצל ג'ל ממכון ג'ל לק ג'ל.
אסי ישראלוף התארח בעונה ה-17 וגילם את יעקב בוזגלו, אותו הוא מגלם בקביעות בתוכנית בובה של לילה (ואף הייתה התייחסות לכך כאשר קיציס העיר לו שאסור לעשן באולפן, ובוזגלו השיב לו כי "גם אסור להביא דמויות מתוכניות אחרות").
גל תורן התארח בעונה ה-17 וגילם את גבי אשכנזי.
הזמרים אביתר בנאי ומירי מסיקה כיכבו בתור עצמם באחד ממערכוני "המארחים".
השף חיים כהן התארח בתור עצמו בעונה האחת עשרה במערכון שבו השתתפו משה משה (יובל סמו) ויונתן רושפלד, ובעונה השמונה עשרה התארח באחד ממערכוני "המארחים".
שחקן הכדורסל דני אבדיה התארח בעונה ה-18 שכשהוא מדבר בשיחת וידאו עם הדמות של אביו (אלי פיניש).
הזמר חנן בן ארי מתארח באחד ממערכוני "המשטרה לשירותך" בתור עצמו, כשהוא רב עם כוחות הביטחון (המשטרה, מגן דויד אדום והכבאים) על מקום חנייה בחזית לבמה ביום העצמאות.
וכן השתתף גם בעונה ה-22 כשהוא שר עם כמה ממשתפי העונה את שירו "שמש".
השחקנית שירה נאור התארחה באחד ממערכוני "המשטרה לשירותך" בתור בחורה בשם נעמה, שבאה להגיש תלונה על מציצן סדרתי.
הזמרת נינט טייב התארחה בשלוש עונות של ארץ נהדרת.
טייב גילמה את עצמה במערכון "נינט-לי" (עונה 1) שבו מוצגת בובה בדמות נינט שניתנת לרכישה, במערכון "הרומנים" (עונה 3) בתפקיד חברתו של אחד מהרומנים, ובמערכון "המקפלות" (עונה 7) בתפקיד עצמה, כאשר במערכון מוצגת טייב כקלפטומנית.
השחקן יהודה לוי התארח באחד ממערכוני "הבת מצווש של קשת ליבליך" בתור עצמו.
ובעונה הראשונה במערכון האחרון של לובה שצולם בחלקו בסט של "אהבה מעבר לפינה" שגילם את דמותו מהסדרה, ליאור.
המסעדנית רותי ברודו התארחה באחד ממערכוני "מדינת ההיי-טק" בתור אחראית חדר האוכל.
השחקנית עלמה קיני התארחה בעונה ה-19 במערכון של משפחת צופר.
הזמר דקל וקנין התארח בתור עצמו בפרודיה על התשדירים שעוסקים בשיחות על חיסונים בכיכובם של אשר וחני.
השחקנית יעל אלקנה התארחה בקליפ הפארודי "תציע לה" שביצע תמיר בר בדמות הזמר "חביב נעים"
הבדרן משה פרסטר הופיע באחד ממערכוני השותפים בתור אחיו של דובה (בקריצה לשותפות העבר הבימתית בין פרסטר וטל פרידמן).
הכדורסלן מיקי ברקוביץ', השחקנית תמרה קלינגון והעיתונאי עופר חדד התארחו באחד ממערכוני "מדינת הייטק" שעסק באסימון ה-NFT.
הזמרת שרה'לה שרון התארחו באחד ממערכוני "רצח בריקודי עם".
השחקנית ניב סולטן התארחה בקליפ לשירו של דדי דדון (אסי כהן) "את מלכה יום הולדת".
העיתונאי גל אוחובסקי התארח באחד המערכונים של רחל ויוקנת בתור עצמו.
וכן הוא ומרגלית צנעני התארחו באחד המערכונים של החמודים, כאשר צנעני עצמה התנהגה כדמותה בתוכנית.
הזמר והרקדן סטפן לגר התארח באחד המערכונים של סתיו ראול (גיה באר גורביץ') כשהצרפתית שלו מוצגת כגימיק תקשורתי, ולא כשפה נוספת שאותה הוא דובר.
השחקנית דניאל בן גל (מוכרת בעיקר מסדרות הנוער "שלי הכובשת" ו"אליצורה") התארחה בעונה ה-20 בתפקיד התלמידה החנונית הלומדת בכיתה ט' בסדרת המערכונים "משבר במערכת החינוך".
הזמר דני רובס התארח בתפקיד עצמו באחד ממערכוני "השותפים" בתור עצמו, כשהוא גר במקלט שבבניין שלהם.
השחקן והזמר אליעד נחום התארח בעונה ה-20 בשניים ממערכוני "המרוץ לעיזבון" בתור מיליונר בשם קלאודיו.
שדרן הספורט מאיר איינשטיין התארח במערכון בעונה העשירית על שלישיית שחקני כדורגל שולחן שלכאורה מצטרפת לנבחרת ישראל בכדורגל, בתפקיד עצמו כמגיש יציע העיתונות.
פרשני הספורט נדב יעקבי, משה פרימו ושלמה שרף גילמו את שלושת השחקנים בגרסה מבוגרת, כשהם הופכים לפרשנים.
מגישי חדשות הספורט, מירי נבו ואלי אילדיס, התארחו בתפקיד עצמם במערכון בעונה החמישית כמראיינים את אלוף ישראל בהליכה מהירה, נרי יבלונקה (אסי כהן).
מלי לוי התארחה במערכון בעונה הרביעית על אמנים שנאלצים לבצע הסבה מקצועית, כאשר צייר (דב נבון) שהפך ל"צייר פפראצי" מנסה לצייר אותה ברחוב.
העיתונאי גיא זהר כיכב באחד ממערכוני "פרויקט מוסקונה" בתור החבר של אחת התאומות.
העיתונאי מנחם הורוביץ התארח באחד ממערכוני "חיזקי" שמתרחש בחרמון.
השחקנית והדוגמנית יובל שרף התארחה באחד ממערכוני התמ"א בתור אשתו של גזנדה.
האמן מנשה קדישמן התארח בתור עצמו במערכון שעסק באומנים ימניים, כשמירי רגב (יובל סמו) אומרת להם שהם לא ימניים מספיק.
הסופר יורם קניוק התארח בתור עצמו באחד ממערכוני "גבי סופר".
השחקן אלון נוימן, בן זוגה דאז של עלמה זק, התארח בעונה השנייה בגילום המנהיג בנימין זאב הרצל ובעונה העשרים בגילום הפוליטיקאי בני גנץ (מכיוון שליאור אשכנזי, המגלם בקביעות את גנץ, שהה מחוץ לישראל).
השחקן הנרי דוד התארח בעונה הרביעית באחד ממערכוני "הבלוג של מאי" ובעונה ה-22 באחד ממערכוני "הסוכן ד'" בתור שגריר רוסיה.
הכתבת דנה ויס התארחה בשלוש עונות של ארץ נהדרת.
ויס גילמה את עצמה באחד ממערכוני "הבלוג של מאי" ובעונה ה-20 בתור כתבת במערכוני "השוד הגדול של חבורת גן פשוש".
השחקן אבי דנגור התארח בעונה התשיעית בתור מורה למניעה מונעת ובעונה העשרים בתור אליעזר, מפקח דתי ממשרד החינוך (במערכון מסדרת "משבר במערכת החינוך".
השף אייל שני התארח במערכוני "קשת ליבליך".
הזמר הראל מויאל והרקדן עידו תדמור התארחו בעונה השלישית בתור עצמם בתוכנית האירוח של הגשש החיוור (שגולמו על ידי אלי ומריאנו).
השחקנית שירי גדני התארחה בתפקיד אורח באחת התוכניות של העונה הרביעית.
צייר הקומיקס מיכאל נצר התארח באחת הפינות של אשר ששודרה בהתנחלויות.
זוכת "האח הגדול" שפרה קורנפלד התארחה בפאנל בתחילת העונה השישית.
וכן, גם במערכון שנגנז ששודר באינטרנט שבו היא מוצגת כאחייניתה של חיותה (עלמה זק), שכנתם של הפילוסים.
בספיישל הפורים של העונה השביעית התארחה אסתי גינזבורג בתפקיד אסתר המלכה.
הכותב הראשי של התכנית דוד ליפשיץ התארח בתפקיד יגאל בעונה ה-21 באחד ממערכוני "כיתת כוננות".
אחד מתסריטאי התכנית אבי נוסבאום התארח במערכון הראשון של "הצרפתים" בתור מלצר.
השחקנים תיקי דיין ועודד תאומי התארחו במערכון של הפילוסים שהם הולכים להצגה בכיכובם, "מותו של סוכן".
השחקן ומגיש הטלוויזיה ליאון רוזנברג התארח במערכון שעוסק באנשים ששונאים שמתקנים אותם.
המגישה והשחקנית יעל אבקסיס התארחה במערכון של "אומלטה" שעסק במימונה, שאומלטה מתארחת בבית שלה.
כוכבת הרשת מישל פרו כיכבה בעונה ה-22 בקליפ של יהודה חן (יניב ביטון) "גחלת נעורים" ובמערכון שעסק באנשים במקלטים סביב מבצע עם כלביא
השחקן שמוליק כהן כיכב כניצב במספר מערכונים שונים בעונות הראשונות.
השחקן אמיתי יעיש בן אוזיליו התארח באחד ממערכוני "הסוכן ד'".
הזמר והשחקן ג'ימבו ג'יי שר עם כוכבי העונה בסוף העונה ה-22 את שירו "מפרש לבן", תוך כדי ישנם גם קטעי ארכיון שלהם מהשנים האחרונות.
העיתונאית אמילי אוסטין השתתפה במערכון באנגלית בעונה ה-23 כתושבת ניו יורק עולה לארץ מניו יורק עקב תוצאות הבחירות לראשות העיר, בעוד שחברה (עומר עציון) שב לשם עקב המצב בארץ.
הקומיקאי והסטנדאפיסט דניאל חן התארח פעמיים בעונה ה-23 בתפקיד פעיל הימין מרדכי דוד ובמערכון על רבנים מפורסמים.
השף צחי בוקששתר השתתף באחת הפינות של "אומלטה" בתפקיד עצמו, כשאומלטה עצמה אכלה את "הסופגניה הגדולה בעולם" שאותה הביא קודם.
השחקן אידו גולן גילם באחת הפינות של "אומלטה" קוסם צעיר.
מספר משפיעני רשת כעינב בובליל וערן סוויסה השתתפו במערכון של "ליב יתנוב" שצולם באירוע של בחירת "25 משפיעני הרשת".
ארץ עוץ היא ארץ בדיונית המשמשת כרקע לעלילת סדרת ספרי עוץ של ליימן פרנק באום.
ארץ עוץ מוזכרת בספר "הקוסם מארץ עוץ" משנת 1900, אחת מארצות בדיוניות רבות, שאותן יצר באום בסדרת ספריו.
ספר זה זכה לפופולריות הרבה ביותר מבין ספריו של באום.
בעקבות הצלחת הספר באום המשיך לכתוב ספרים בסדרת עוץ אשר עלילותיה התרחשו בארץ עוץ ובארצות השוכנות בסביבתה.
ארץ עוץ מתוארת בספרים המקוריים כמקום אמיתי - שלא בדומה לעיבוד הקולנועי המפורסם משנת 1939 בו ארץ עוץ מוצגת כארץ בדיונית אשר מתקיימת בחלומותיה של דורותי.
בסך הכול, באום כתב 14 ספרי ילדים ו-6 ספרים קצרים על ארץ עוץ.
לאחר מותו של באום, רות פלומלי תומפסון וסופרים נוספים כתבו ספרי המשך לסדרת ספרי עוץ המקורית.
לפני שהספרים תורגמו לעברית, המילה Oz תורגמה בעיתונות העברית באופן מילולי בתור "אוז".
ירושלים סגל טבע לראשונה את המונח "עוץ" בהקשר זה, בעת שתרגם את שם הסרט לעברית.
תרגומו של סגל משמר את המצלול של המילה המקורית באנגלית ומתייחס גם לארץ עוץ, המוזכרת בתנ"ך כארצו של איוב, ב: , ב: וכן ב: .
השם עוץ מופיע גם מספר פעמים בתנ"ך כשם אדם.
ארץ עוץ היא ממלכה המחולקת לחמישה חלקים הנשלטים על ידי קוסם מופלא שחי בעיר הברקת, לכל אחד מארבעת החלקים האחרים יש שליט מקומי שכפוף לקוסם וצבע שמאפיין את הנוף בו.
עיר האזמרגד היא עיר הבירה של ארץ עוץ הנמצאת ביבשת נונסטיקה.
העיר נמצאת בדיוק במרכז ארץ עוץ וגובלת בכל אחת מארבע הארצות האחרות.
על פי הספר הראשון בסדרה, הקוסם בנה את העיר ומינה עצמו לשליט שלה.
בספרים מאוחרים יותר מסופר שהקוסם הגיע לשם ופיתח את העיר, אך לא הקים אותה ממש.
בזמן שלטונו של הקוסם כל תושבי העיר נאלצים להרכיב משקפיים מיוחדים שדרכם נראית העיר בצבע ירוק כמו ברקת ומכאן שמה.
העיר נחשבת עשירה מאוד ומלאת מסתרים.
בראש עיר האזמרגד עומדת המשפחה המלכותית, שגרה בארמון הנמצא במרכז העיר.
המלך הראשון הידוע של העיר היה אביו של המלך פאסטוריה, ואחריו מלך המלך פאסטוריה עצמו.
לאחר מכן שלט בעיר הקוסם הגדול מארץ עוץ, וכאשר הוא עזב החל לשלוט בעיר הדחליל.
בזמן שלטונו של הדחליל התבצעה הפיכה בעיר שהעלתה לשלטון את ג'ינג'ור (Jinjur), מפקדת צבא הבנות.
בזמן שלטונה נמצאה בתו האבודה של המלך פאסטוריה, הנסיכה עוצמה (Ozma), שהדיחה את ג'ינג'ור והחלה לשלוט בעיר עד לסוף הסדרה.
ארץ המנצ'קינים או אוזנקים נמצא במזרח ארץ עוץ ונשלט על ידי המכשפה המרשעת מן המזרח עד לבואה של דורותי.
תושבי הארץ נקראים מנצ'קינים והצבע האהוב עליהם הוא כחול, בו הם צובעים את ביתם ונוהגים להתלבש.
ביתה של דורותי נחת בארץ המנצ'קינים והרג את המכשפה הרעה, ובכך שחרר את הארץ משלטון הרודנות שלה.
בנוסף ארץ המנצ'קינים הוא מקום הולדתם של הדחליל, איש-הפח והאריה הפחדן.
בארץ עוברת גם דרך הלבנים הצהובות.
דרך האבנים הצהובות היא שביל הבנוי לבנים צהובות המוביל מארץ המנצ'קינים לעיר הברקת, ובו הולכים דורותי וחבריה כדי להגיע לקוסם.
בספר ההמשך נערת-הטלאים מעוץ מתגלה כי ישנה עוד דרך לבנים צהובות שמובילה לעיר הברקת.
אחת הטעויות הנפוצות, שמתרחשת גם בסרט שנעשה על פי הספר, היא שנהוג לחשוב שדרך הלבנים הצהובות מובילה לארץ עוץ.
האמת היא שדרך הלבנים הצהובות כבר נמצאת בארץ עוץ והיא מובילה רק לעיר הברקת.
על פי תאוריה של קוראי סדרת הספרים, לכל ארץ יש דרך לבנים שמובילה אל עיר הברקת, וההבדל בין הדרכים הוא הצבע שלהן.
לתאוריה זו אין שום ביסוס בספרים עצמם אבל בסדרת הטלוויזיה היא מומשה, וכאשר דורותי הלכה לפגוש את הקוסמת מהדרום היא השתמשה בדרך הלבנים האדומות.
הביטוי "דרך האבנים הצהובות" משמש לעיתים קרובות גם כמטפורה לדרך רצופת תקווה, אשליה או יעד נכסף אך לא בהכרח מציאותי - כמו עיר הברקת בסיפור המקורי.
ארץ הווינקים נמצאת במערב ארץ עוץ ועליה שלטה המכשפה המרשעת מן המערב, אשר שעבדה את תושביה.
כאשר דורותי הרגה את המכשפה, היא שחררה את התושבים שהיו אסירי תודה.
לאחר מכן, הם המליכו עליהם את איש-הפח כמלכם החדש.
הצבע המאפיין את הנוף ואת האנשים החיים בארץ הווינקים הוא צהוב.
בעת שלטונו של איש הפח הוא שיפץ את טירת המכשפה ועשה אותה כולו מפח, הכוללת פרחים, פסלים וכל מיני חפצים אחרים עשויים מפח.
בספר עיר האיזמרגד של עוץ צוין שהדחליל עבר לגור בעיר והקים שם טירה עשויה מקני תירס בתור ביתו החדש.
העיר טאי נמצאת בארץ הווינקים והיא שטח לא מוכר בארץ עוץ.
היא מופיעה לראשונה בספר הנסיכה האבודה של ארץ עוץ.
העיר מוקפת ביער קסום שמשנה את צורתו וכך מונע מאנשים להגיע אליו.
האנשים החיים בעיר נקראים טאיסטים והם יצורים קסומים בעלי ראש של בצורת יהלום וגוף בצורת לב, מערכת העיכול שלהם מרופדת בזהב ובכך מאפשרת להם להתקיים מאכילת קוצים שגדלים בעיר.
למרות שהעיר נמצאת בתחומי ארץ עוץ היא לא כפופה לנסיכה עוצמה מפני שתושבי העיר פשוט לא מודעים לקיומה ומניחים שהם האנשים היחידים ביקום.
תושבי העיר חושבים שהם אדונים לעצמם ואינם מונהגים על ידי אף אחד אבל בפועל ישנה דמות בשם קוקו לורם שבשל חוכמתה הרבה היא פותרת סכסוכים בין אנשים באמצעות המצאת חוקים בטענה שהם קיימים כבר שנים, ובכך הוא גורם לאנשי העיר לעשות ככל העולה על רוחו.
ארץ ג'יליקין נמצאת בצפון ארץ עוץ ועליה שולטת הקוסמת הטובה מן הצפון, הצבע המאפיין את הממלכה הוא סגול.
ג'יליקין היא הארץ שבה התגוררה המכשפה ממבי, זיק/ברקת, וג'ק ראש דלעת.
כמו כן זו הארץ ממנה הגיעו הקופים המכונפים.
בעבר שלטה שם נסיכה עם משפחת המלוכה שלה, מה עלה בגורלה לא ברור.
בהמשך סדרת הספרים, מתגלה כי ממבי שלטה בארץ ג'יליקין כמכשפה הרעה מהצפון עד שהודחה בידי הקוסמת הטובה מהצפון.
ארץ הקוואדלינגים נמצאת בדרום ארץ עוץ ונשלטת על ידי גלינדה, הקוסמת הטובה מן הדרום.
הצבע המאפיין אותה הוא אדום.
בארץ הקוואדלינגים נמצא היער עליו שולט האריה הפחדן מאז סוף הספר הראשון ואחרי כן הוא עוזב אותו עם הטגריס הרעב ועובר לגור בעיר הברקת, בנוסף נמצאת שם ארץ החרסינה העדינה ויער העצים הלוחמים.
ארץ החרסינה העדינה היא ארץ מסתורית השוכנת בתוך ארץ קוודלינג שבארץ עוץ.
הארץ כולה עשויה מחרסינה כולל האנשים והחיות החיים בה.
כאשר דורותי, הדחליל, איש-הפח והאריה היו בדרכם לפגוש את גלינדה, הקוסמת הטובה מן הדרום, הם עברו בדרך בארץ החרסינה ואף שברו בטעות את רגלה של אחת הפרות שם.
האנשים בארץ החרסינה לא יכולים לחיות מחוץ לה, כיוון ששם הם יהפכו לחרסינות רגילות ללא יכולת לזוז ולדבר, זאת אנו יודעים מהמפגש בין דורותי לנסיכת החרסינות כאשר דורותי ביקרה בארץ החרסינות וביקשה מהנסיכה לבוא עמה לקנזס.
מסביב לארץ עוץ ישנו מדבר המכונה המדבר הקטלני (Deadly Desert) ומסביבו נמצאות ארצות נוספות המקיפות את ארץ עוץ כל הארצות ביחד יוצרות את יבשת נונאסטיקה שמוקפת באוקיינוס הנונסטיקי האגדי.
ארץ עוץ היא הארץ הגדולה והעשירה ביותר ביבשת.
תושבי ארץ עוץ אינם עוזבים את ארצם לארצות אחרות בגלל המדבר ואין להם שום קשר עמם, לעומתם הארצות האחרות מקיימות קשרים ביניהם.
המדבר הקטלני הוא המדבר הקסום שמקיף את ארץ עוץ ומפריד אותה משאר הארצות של היבשת.
למרות שהשם המדבר הקטלני מתייחס לכל המדבר הוא בעצם השם של החלק המזרחי של המדבר, שמחולק לארבעה חלקים:
המדבר הבלתי ניתן לחציה בצפון.
כל מי שדורך על החול של אחד המדבריות האלו מתפורר והופך לחול שבונה את המדבר, עם זאת ישנם אנשים שהצליחו לחצות אותו, בהם דורותי.
הממלכה הקסומה של מו או בקיצור מו (Mo) נמצאת על יבשת נונאסטיקה, לא ברור היכן בדיוק.
הממלכה מופיע בפעם הראשונה בספר אחר שכתב פרנק באום שנה לפני שהוא כתב את הקוסם מארץ עוץ, ספר שלא זכה להצלחה.
בספר התשיעי בסדרה הדחליל מארץ עוץ הדחליל מגיע לביקור בממלכה.
מו מלאה בדמויות מסתוריות ובקסמים בראשה עומד מלך ששמו הוא פשוט "המלך" (The Monarch) ומלכה ששמה הוא "המלכה" (The Queen).
עיר הברקת נוצרה בהשראת "העיר הלבנה" אשר הוקמה על ידי דניאל ברנהם ופרדריק לו אולמסטד במיוחד בשביל התערוכה העולמית של שיקגו (1893) בה פרנק ליימן באום אשר היה תושב שיקגו ביקר לעיתים קרובות.
באופן סכמתי, ארץ עוץ דומה מאוד לארצות הברית: במזרח, אדמות החקלאיות ואזורים מיוערים; במערב, שטחים אשר אינם מיוערים ושדות חיטה ובדרום, שטחים פוריים רבים.
העולם של ספרי עוץ נשלט על ידי בני אלמוות הכוללים פיות, ננסים, בנות ים, נימפות, ומספר גזעים אשר נוצרו על ידי באום בעצמו.
גזע הפיות הוא גזע רב עוצמה אשר לכאורה מכיל כוח בלתי מוגבל.
הם נעים בקבוצות ויש להם מלכה משלהם.
הם מבלים את עיקר זמנם בהגנה על בני התמותה ובריקודים.
באום הציג את הננסים (Nome) לראשונה בספר עוצמה מעוץ, והם שימשו כדמויות הרעות לכל אורך הסדרה.
הננסים הם גזע החי באזורים תת-קרקעיים אשר מבלים את מרבית זמנם בכריית אבנים יקרות מן האדמה.
לגזע הננסים צבא מסיבי, אבל הם לא מחזיקים ביכולות קסם רבים.
על אף שהם ממלאים תפקיד מרכזי לאורך סדרת ספרי עוץ, במשך רוב הסדרה, אין למעשה ננסים אשר מתגוררים בארץ עוץ.
שמם באנגלית הוא למעשה, שיבוש של המילה Gnome, שפירושה הוא, כאמור ננס.
שאר הגזעים בני האלמוות בסדרת ספרי עוץ ממלאים תפקיד פחות משמעותי, ומופיעים בעיקר בספרים המאוחרים ביותר בסדרה אשר מתרחשים מחוץ לגבולות ארץ עוץ.
למרות שבאום לא הרבה להשתמש במילה "בן תמותה", תומפסון השתמשה במילה זו באופן תדיר על מנת לתאר את האנשים אשר הגיעו במקור מן העולם החיצון אל ארץ עוץ.
הקוסם היה בן התמותה הראשון אשר הגיע לארץ עוץ.
אחריו הגיעה דורותי ומרבית הדמויות אותן דורותי פוגשת בדרכה בארץ עוץ.
לאורך תקופת הזמן בו מתרחש הספר הקוסם מארץ עוץ, האזור הצפוני, האזור הדרומי, האזור המזרחי והאזור המערבי של ארץ עוץ נשלטים על ידי מכשפות.
המכשפות של האזור הצפוני והאזור הדרומי הן מכשפות טובות, ובאום עושה הבחנה וקורא להן קוסמות (Sorceress), בניגוד למכשפות (Witch) של האזור המזרחי והאזור המערבי הן רעות.
גלינדה, הקוסמת הטובה מהדרום, נחשפת מאוחר יותר כמכשפה החזקה ביותר מבין ארבע המכשפות.
לאחר שביתה של דורותי נוחת על המכשפה הרעה מהמזרח, ומשחרר את המנצ'קינים מעבדות, הקוסמת הטובה מהצפון מספרת לדורותי שהיא איננה חזקה באותה המידה כמו שהמכשפה הרעה מהמזרח הייתה, ובמידה וכן היא הייתה משחררת את גזע המנצ'קינים מעבדות בעצמה.
הצבע הלבן הוא הצבע המסורתי של המכשפות בארץ עוץ.
הקוסמת הטובה מהצפון חובשת כובע בצבע לבן ולובשת שמלה לבנה.
גלינדה, הקוסמת הטובה מהדרום לובשת גם כן שמלה לבנה.
חלק מדמויות הסדרה מחשיבים את דורותי כמכשפה, לא רק משום שהיא הרגה את המכשפה הרעה מהמזרח, אלא בגלל שהשמלה שלה מכילה צבעי כחול ולבן.
לאחר שברקת הופכת לשליטת ארץ עוץ היא אוסרת שימוש בקסם על ידי כלל תושבי ארץ עוץ מלבד גלינדה, הקוסם, והיא עצמה.
בשל היותה סדרת ספרי פנטזיה, ארץ עוץ מכילה קסמים רבים.
בפרט, קיימים אביזרי קסם מסוימים אשר ממלאים תפקיד חשוב בסדרה.
נעלי הכסף - הנעליים הקסומות שהיו שייכות למכשפה הרעה מהמזרח, וניתנו לדורתי במתנה אחרי שהיא הרגה אותה, הנעליים מקנות לאדם הלובש אותם יכולות קסומות ובעזרתן דורותי חזרה לבסוף לקנזס בפעם הראשונה בה ביקרה בארץ עוץ.
(בסרט ההוליוודי הם הפכו לנעלי אודם).
אבקת החיים - חומר היכול להעניק חיים לכל חפץ דומם שקיים בעולם.
אבקת החיים מופיעה לראשונה בספר "ארץ עוץ המופלאה" במהלכו היא משמשת את המכשפה ממבי והנסיכה עוצמה במספר מקרים.
בהמשך הסדרה מסופר כי ממציא האבקה היה דוקטור פיפט.
האבקה העניקה חיים לג'ק ראש דלעת, לסוס העץ, לראש מפוחלץ של מוס, לילדת הבד ולחתול הזכוכית.
חגורת הקסם - חגורה בעלת כוחות קסם בלתי מוגבלים.
חגורת הקסם מופיעה לראשונה בספר "עוצמה מלכת עוץ".
חגורת הקסם משמשת בדרך כלל כפותר בעיות אוניברסלי, וכן משמשת כ"דאוס אקס מכינה" - גורם שאינו נובע מהשרשרת הסיבתית העלילתית, על מנת לפתור בעיות עלילתיות בחלק מן הספרים.
במקור החגורה הייתה שייכת למלך הגמדים אבל היא נגנבה ממנו על ידי דורותי גייל וניתנה לעוצמה אשר החזירה באמצעותה את דורותי לביתה.
מצנפת הזהב - כובע קסמים שכל הלובש אותו מקבל שלוש משאלות מהקופים המכונפים.
החוט המוזהב - חוט קסום שמי שנקשר בו אינו מסוגל להשתחרר ממנו ובנוסף, כוחות הקסם שלו מנוטרלים.
כדורי המשאלות - המצאה נוספת של דוקטור פיפט, כאשר מישהו בולע אחד מהם הוא מסוגל להגשים את אחת ממשאלותיו.
מרבד הקסם - שטיח מעופף שניתן במתנה לקוסמת גלינדה מהנסיכה עוצמה, בעזרת השטיח חצתה גלינדה את המדבר כדי להציל את ממלכת איב (EV).
ארץ עוץ המופלאה הוא ספר ההמשך לספר הילדים הנודע "הקוסם מארץ עוץ", שנכתב על ידי ליימן פרנק באום, והשני בסדרת ספרי עוץ.
הספר מספר הרפתקאות נוספות בחייהם של הדחליל ואיש הפח לאחר המאורעות בספר הקודם.
דורותי אינה שבה לעלילות ספר זה.
העלילה מתרחשת בארץ עוץ, זמן קצר לאחר אירועי הספר "הקוסם מארץ עוץ" ולאחר חזרתה של דורותי גייל לקנזס.
הדמות הראשית היא ילד יתום בשם טיפ שהיה תחת האפוטרופסות של מכשפה מרושעת בשם מאמבי.
מאמבי גרה בחלק הצפוני של ארץ עוץ המכונה ארץ גיליקין.
מאמבי נהגה להתעללה בטיפ באופן תדיר עד אשר ביום אחד כאשר מאמבי חזרה הביתה טיפ החליט לנקום בה כאשר הוא יצר את ג'ק פאמפקינהד אשר בעל ראש דלעת מסוג ג'ק-או-לנטרן.
עם זאת, מאמבי מנצלת את ההזדמנות על מנת להשתמש באבקת חיים שהשיגה לאחרונה ממכשף, ובאמצעות אבקת החיים היא מפחיחה חיים בג'ק פאמפקינהד.
מאמבי מחליטה כי היא רוצה להפוך את טיפ לפסל שיש.
טיפ מחליט לברוח ממאמבי יחד עם ג'ק פאמפקינהד לאחר שהוא גונב את אבקת החיים ממאמבי.
טיפ משתמש באבקת החיים על מנת להחיות סוס עשוי עץ על מנת שג'ק פאמפקינהד יוכל לרכוב עליו.
ג'ק וסוס העץ מצליחים לדהור במהירות גבוהה לעבר עיר האזמרגד ומשאירים את טיפ מאחור.
לאורך הדרך טיפ נתקל בצבא הנשים של הגנרלית ג'ינג'ור אשר זוממות להדיח את הדחליל, השליט של עיר האזמרגד.
ג'ק פאמפקינהד וסוס העץ מגיעים לעיר האזמרגד ופוגשים שם את הדחליל.
טיפ בוחר לסייע לדחליל להביס את צבאה של ג'ינג'ור.
בהמשך הקבוצה יוצאת לכיוון מערב על מנת לבקש סיוע מאיש הפח.
מאמבי מטילה כישוף אשר מאיים על עצם קיומה של החבורה.
החבורה מזעיקה למקום את מלכת עכברי השדה אשר, בחוכמתה הרבה, מספקת להם נשק סודי שיתברר כבעל ערך רב בקרבות הקרובים.
מאמבי, אשר נחושה להביס את החבורה משתמשת באמצעים כושלים כגון קיר לבנים ענקי ומעגל אש, אך ללא הועיל.
החבורה, שלא נרתעה, מצליחה לחזור לעיר האזמרגד.
החבורה מגלה שעיר האזמרגד נמצאת כעת במצב של אי סדר, שכן העיר נמצאת כעת תחת שלטונם של מאמבי וג'ינג'ור.
מאמבי וג'ינג'ור מצליחות להשיג את החבורה, אך היא מצליחה להרכיב מיטה עם ראש של צבי ועם כנפיים, בה הם מפיחים חיים באמצעות אבקת החיים.
באמצעות המיטה המעופפת הם מצליחים לבסוף להימלט מעיר האזמרגד ברגע האחרון.
משם הקבוצה עפה דרומה לכיוון ארמונה של גלינדה, בתקווה שגלינדה תוכל לסייע להם.
גלינדה מיידעת אותם שהשליטה האמיתית של ארץ עוץ הוא נסיכה בשם עוצמה.
הקבוצה חוזרת לעיר האזמרגד על מנת להתעמת עם מאמבי, שנתפסת לבסוף בעודה מנסה לחצות את המדבר הקטלני כאשר היא שינתה את צורתה לגריפין.
מאמבי מתוודה כי טיפ היא למעשה עוצמה אשר צורתה שונתה באמצעות כישוף.
מאמבי מבטלת את הכישוף ובעקבות כך טיפ הופך לנסיכה עוצמה.
בסופו של דבר, הנסיכה עוצמה מתבססת כשליטה של ארץ עוץ, ואיש הפח מזמין את הדחליל לחזור לארץ הווינקים יחד עם ג'ק פאמפקינהד.
הגאמפ מפורק, גלינדה חוזרת לארמון שלה, הווגל באג נשאר בעיר האזמרגד כיועץ של הנסיכה עוצמה, וסוס העץ הופך לסוס האישי של הנסיכה עוצמה.
טיפ - הילד שחי עם מאמבי הזקנה.
איש הפח, או ניק צ'ופר
הגנרלית ג'ינג'ור - השתלטה על עיר האזמרגד.
גלינדה - המכשפה הטובה מהדרום.
פעם אחת בתרגומו של חנן פלד בשנת 1998, ופעם נוספת בידי גילי בר-הלל, בשנת 2013, שהוסיפה אחרית דבר.
ארץ נהדרת, היא עמותה שהוקמה בשנת 2006. העמותה נוסדה במטרה לחזק את תחושת הזכות והשייכות לארץ, כמו גם את תחושת הצדק במעשה הציוני, בקרב אזרחי ישראל.
הדרך שנבחרה - סיורים ופרויקטים ציוניים בעלי ערך חינוכי, המדגישים את הקשר בין העם היהודי לארצו מאז ימי האבות, דרך מפעל התקומה ועד לציונות בת ימינו.
הסיורים נועדו לקהל הרחב, ובוצעו תוך שיתוף פעולה עם גופים ציבוריים ופרטיים.
הנחת העבודה של הוועד המנהל את העמותה היא שהמפגש עם רגבי האדמה, עם האנשים החיים באזורים שונים ועם הרוח, שהחזיקה את העם היהודי בכל שנות גלותו, גורם למשתתפים "פשוט להתאהב בה מחדש".
עד לשנת 2013, פעולות העמותה מומנו אך ורק בכספי תורמים, מרביתם מחו"ל.
יו"ר הוועד המנהל של העמותה בין השנים 2006–2014 היה שמעון גפסו.
החל מספטמבר 2014 מכהנת בתפקיד סמדר בת אדם.
בשנותיה הראשונות קיימה העמותה מדי שישי סיורים פתוחים לציבור הרחב לאתרים שונים בעלי ערך היסטורי.
מעת לעת במועדי ישראל הושם דגש על אזור מסוים בארץ, במסגרת זו הגיעו בפסח 2007 קרוב ל-5,000 איש ביום אחד לרמת הגולן, ובסוכות באותה השנה הגיעו מאות אנשים, ביניהם למעלה ממאה רוכבי אופנוע, לביקור בגוש-עציון.
בחנוכה מטיילים בעקבות החשמונאים, בחודש טבת התקיימה יוזמת הצטרפות לצעידה בעקבות ל"ה לוחמי הפלמ"ח, בשבט התקיימו יוזמות לנטיעות בשיתוף הקרן הקיימת לישראל ועוד.
בסיורים אלה השתתפו כ־45,000 משתתפים, חלקם הגדול עולים חדשים.
בתחילת שנת 2008 יזמה העמותה תוכנית "מכירים את עוטף עזה - מזדהים עם התושבים".
בכל שבוע, מדי שישי ממקומות שונים בארץ, לסיורי הזדהות מודרכים: תצפית על עזה, ביקור בקיבוץ בעוטף עזה ועריכת קניות במרכולים בשדרות.
במבצע זה לקחו חלק כאלפיים משתתפים.
בשנת 2013 הוחלט כי "מתנת שחרור" תהפוך לתוכנית הדגל של העמותה, וכי אוכלוסיית היעד מנקודה זו היא חיילים משוחררים.
בשנת 2014 התקיים פיילוט נוסף, מיזם משותף עם משרד העלייה והקליטה, כאשר 75% מן המשתתפים בו הם עולים חדשים וחיילים בודדים.
מיזם זה נותן מענה לצורך בטיפול מיוחד באוכלוסייה זו, מתוך תקווה להשאירה בארץ.
ארץ ישראל שלנו הייתה מפלגת ימין בעלת אופי דתי, בראשות הרב שלום דב וולפא.
בעבר עמד בראשה גם ברוך מרזל.
המפלגה הוקמה בנובמבר 2008, לקראת הבחירות לכנסת ה-18, שבהן התמודדה במסגרת האיחוד הלאומי וחבר הכנסת מיכאל בן ארי ייצג אותה.
לקראת הבחירות לכנסת ה-19 התפצל האיחוד הלאומי, והמפלגה, שלא הצליחה לחבור למפלגות אחרות, לא התמודדה לכנסת.
מאז הבחירות לכנסת העשרים ואחת המפלגה משמשת כמפלגת מדף.
נציגי הרשימה הוצבו במקום הרביעי (הרב ד"ר מיכאל בן-ארי, שהיה קודם לכן מועמד מטעם חזית יהודית לאומית וחרות) ובמקום האחד עשר (שבתי ויינטראוב, עיתונאי המוכר בשם העט שי גפן, מנכ"ל המפלגה).
בבחירות עצמן זכתה הרשימה המשותפת בארבעה מנדטים, ובן ארי נבחר לכנסת השמונה עשרה, ויחד עם שאר חברי הסיעה היה חבר באופוזיציה לממשלת נתניהו.
לקראת הבחירות לכנסת התשע עשרה עזב ד"ר מיכאל בן-ארי יחד עם ברוך מרזל את המפלגה עקב סכסוך כספי עם הרב וולפא ושב למפלגת חזית יהודית לאומית.
בעקבות כך, ארץ ישראל שלנו נותרה ללא ייצוג בכנסת.
המפלגה ניסתה לרוץ במשותף עם מפלגת תקומה או עם חבר הכנסת יעקב כץ (כצל'ה) אך המגעים נכשלו והמפלגה החליטה לא להתמודד בבחירות.
בהמשך הודיע הרב וולפא על תמיכתו בנפתלי בנט.
רבני המפלגה הרבנים גדליהו אקסלרוד, יעקב יוסף, דב ליאור, ודוד מאיר דרוקמן הודיעו על פרישתם מהמפלגה.
בבחירות לכנסת העשרים תמכה התנועה במפלגת יחד (אלי ישי).
הארגון הוציא לאור בשנים 2008–2015 עלון שבת בשם "ארץ ישראל שלנו", שהופץ בקרב הציבור החרדי והדתי.
לקראת הבחירות לכנסת העשרים ואחת במרץ 2019 שימשה המפלגה כמפלגת מדף לטובת רשימה בראשות רפי לבנגרונד, שבתו קים נרצחה ב-2018 בפיגוע ירי באזור התעשייה ברקן.
הרשימה ביקשה להתמודד תחת הכינוי "למען אזרחים סוג ב'" אבל לבסוף אושר לה הכינוי "ארץ ישראל שלנו".
ב-4 באפריל, 5 ימים לפני הבחירות, הודיע לבנגרונד על פרישה ותמיכה במפלגת "מגן" בראשות גל הירש, אך מועמדי המפלגה לא פרשו רשמית, והרשימה זכתה ב-701 קולות בבחירות.
לקראת הבחירות לכנסת העשרים ושתיים בספטמבר 2019 שימשה המפלגה כמפלגת מדף לרשימת "צדק בראשות אבי ילאו" שלא עברה את אחוז החסימה.
לקראת הבחירות לכנסת העשרים וחמש ב־2022 שימשה המפלגה כמפלגת מדף של מפלגת עוצמה יהודית כאשר באופן רשמי יצחק וסרלאוף רץ מטעם המפלגה.
להלן עקרונות המפלגה הרשמיים, כפי שהוגשו לרשם העמותות:
ארץ ישראל לגבולותיה המפורטים בתורה, שייכת לעם ישראל, אין אפשרות למסור אפילו שעל אחד ממנה לשלטון זר, בנוסף לזאת, מסירת חלקים מארץ ישראל לערבים, מעמידה בסכנה קיומית מיליוני יהודים
לכן אין להצטרף או לתמוך בממשלה, המדברת עם אומות העולם על מסירת שטחים מארץ ישראל, וכל שכן על עקירת יישובים
יש ליישב את כל חלקי הארץ, ולחתור למצב בו יוקמו מחדש גם היישובים שנעקרו בעבר
תוקדש מלחמת חורמה בטרור, אין לשחרר מחבלים, ואין לסייע לאויב בשום דרך שהיא, כולל בכסף, חשמל, חומרי בנייה וכדומה
התורה, ערכי המוסר והטהרה של היהדות, וחוקי המשפט העברי, יהיו הבסיס הערכי והמוסרי של העם היהודי היושב בציון, ערכים אלו ילמדו גם בכל בתי הספר היהודיים
יתוקן חוק השבות באופן שיאמר בו, כי "יהודי הוא מי שנולד לאם יהודייה או שנתגייר כהלכה"
הממשלה תעודד משפחות ברוכות ילדים, ותסייע להם בקצבאות חודשיות, כפי שהיה נהוג בעבר, כמו כן תונהג מדיניות רווחה אמיתית כלפי כל סוגי הנזקקים והחלשים
הסיוע של הממשלה למוסדות וליחידים, יינתן לכל שכבות הציבור הנאמנים לעם ולארץ, בלי הבדל עדה או מקום מוצא, כולל לבני המיעוטים
משרדי הממשלה ישוו בחוק ברור וקבוע, את גובה השתתפותם בחינוך ותרבות תורניים, לזה הניתן לחינוך ותרבות מסוג אחר
הכנסת ה-18 (2009) במסגרת האיחוד הלאומי
מנדט אחד (מתוך 4 לרשימה כולה): מיכאל בן ארי
מועמד נוסף שלא נכנס לכנסת: שבתאי ויינטראוב (לרשימת מועמדים מלאה, הכוללת את כלל מועמדי האיחוד הלאומי, ראו כאן).
מועמדים: רפי לבנגרונד, דוד מיכאלי, מיכאל ליטווק
לרשימת מועמדים מלאה ראו כאן.
שימשה המפלגה כמפלגת מדף של מפלגת עוצמה יהודית כאשר יצחק וסרלאוף רץ באופן רשמי מטעם המפלגה.
ארץ מולדת היא סדרת דרמה מקורית ישראלית, המציגה באמצעות שיחזורים, אירועים נבחרים שאירעו בראשית תולדות היישוב היהודי בארץ ישראל, משנת 1827 ועד לשנים הראשונות לקום המדינה.
הסדרה עלתה לשידור לראשונה ב-1 בנובמבר 1981, בטלוויזיה החינוכית הישראלית ובהפקתהּ.
החל משנת 2012, פרקי הסדרה זמינים לצפייה בערוץ של הטלוויזיה החינוכית הישראלית באתר YouTube וגישה אליהם קיימת גם מאתר האינטרנט של הטלוויזיה החינוכית.
כל פרק מציג בצורה ייחודית ויוצאת דופן תקופה אחרת בתולדות היישוב היהודי בארץ ישראל ועל פי סדר כרונולוגי.
הסדרה משחזרת אירועים נבחרים שאירעו בארץ ישראל, כאשר הפרק הראשון מתחיל בתיאור ביקורו הראשון של סר משה מונטיפיורי בארץ ישראל, עוד משנת 1827 ואילו הפרק האחרון מציג את העליות הגדולות לארץ לאחר קום המדינה עד לשנת 1950.
קבוצת שחקנים משחקת בכל פרק דמויות מעולם אחר ותוך כדי שחזור השפה, התלבושות ואורח החיים מוצג לצופים סיפורה של ארץ ישראל והדילמות שעמדו בפני היישוב היהודי בראשית הווייתו והתגבשותו; דילמות חברתיות, מדיניות, דתיות וכלכליות.
נעימת הסדרה היא השיר הוי, ארצי!
אֶרֶץ נוֹד היא מקום המוזכר בספר בראשית במקרא, ושמה בא מן השורש נד"ד.
לפי הסיפור המקראי לאחר שרצח את אחיו הבל, פנה קין לנדודים ולבסוף התיישב בארץ נוד.
המקרא מציין את מיקומה ב"קדמת עדן", דהיינו מזרחית לעדן.
בארץ נוד בנה קין את העיר חנוך, ששמה כשם בנו חנוך.
לפי פירושו של רש"י ארץ נוד, היא ארץ מקלט לגולים, ונקראת כך שכן כל הגולים נדים לשם.
הגאון מווילנה מפרש כי ארץ נוד היא ארץ ישראל, ונקראת כך, על שום שעתידים ישראל לנדוד ממנה.
פרופסור זלי גורביץ' בספרו "על המקום", מציע את ההסבר, שלא מדובר בכלל בשם של מקום, אלא שהשם ניתן למצב בו נתון קין, שהנדודים הם מקום מושבו
הביטוי ארץ נוד, שבהּ את לבם של סופרים ומשוררים, והם הרבו להשתמש בו בשירה, במסה ובסיפורת.
שלמה אבן גבירול - כתר מלכות
חיים נחמן ביאליק - סוּס וַעֲגָלָה
יהודה ליב גורדון - הָקִיצָה עַמִּי
אברהם שלום פרידברג - הַמַּאֲכֶלֶת
ארץ לובה או חוף לובה הוא קטע החוף המערבי של ארץ גרהאם בחצי האי האנטארקטי, המשתרע לאורך 168 ק"מ בין כף בלו לכיוון צפון-מזרח ובורז'ואה פיורד לכיוון דרום-מערב.
דרומית לחוף לובה נמצא חוף פאלייר, צפונית לו חוף גרהאם.
החוף התגלה על ידי המשלחת הצרפתית השלישית לאנטארקטיקה אשר חקרה את האזור בינואר 1905 בפיקודו של ז'אן-באטיסט שארקו.
החוף מופה על ידי סוקרים בריטיים בין השנים 1976–1978.
שארקו נתן לחוף את שמו.
החוף נקרא על שם אמיל לובה (Émile Loubet), נשיא צרפת בעת גילויו.
"ארץ מולדת" הוא סינגל מתוך אלבום אוסף "תחנות בזמן" של הזמרת-יוצרת הישראלית ריטה, שיצא לאור במרץ 1996. השיר נכתב על ידי יהונתן גפן והולחן על ידי רמי קלינשטיין בשנת 1987. ריטה הקליטה את השיר בשנת 1996 לעיבוד של רמי קלינשטיין ולואי להב.
ארץ ישראל הרוסית היא השם הקולקטיבי של אחזקות קרקעות ונדל"ן השייכים לאימפריה הרוסית, לאחר מכן ברית המועצות, לכנסייה האורתודוקסית הרוסית ולחברה הארץ-ישראלית האורתודוקסית הקיסרית במזרח התיכון במאות ה-19 עד ה-21.
בשנת 1847 הוציא ניקולאי הראשון צו להקמת המשימה הרוחנית הרוסית בירושלים.
הוא העניק לכנסייה את הזכות לרכוש אדמות ולבנות באדמות שנרכשו.
בשנים 1856–1864 בירושלים פעל הוועד הארצישראלי, שבנה את הבנייה הרוסית במרכז ירושלים.
בשנת 1864 הפך הוועד הארצישראלי לנציבות הארצישראלית.
בשנת 1889 הועברה הנהלת כל האדמות והמוסדות מהנציבות הארצישראלית, לידי חברה שנוצרה בשנת 1882 בשם החברה הארצישראלית הקיסרית.
רק קתדרלת השילוש הקדוש ובניין המשימה נותרו באחזקת הכנסייה הרוסית.
מספר נכסים נרכשו על ידי האימפריה הרוסית בשטח ארץ ישראל, שהייתה עדיין חלק מהאימפריה העות'מאנית, במטרה להרחיב את השפעתה הגאו-פוליטית ואת נוכחותה בשטח שנחשב באופן מסורתי לערש הנצרות.
האימפריה הרוסית, ובמיוחד הכנסייה האורתודוקסית הרוסית, הצליחו לבצע רכישות משמעותיות ואף ליצור תשתית שלמה שנועדה לקבל עולי רגל מרוסיה וממדינות אורתודוקסיות אחרות.
בשנת 1918, שמה של החברה הוחלף ל"החברה הארצישראלית הרוסית" באקדמיה למדעים.
בשנת 1992 החזירה נשיאות הסובייט העליון של רוסיה את שמה ההיסטורי של החברה הארצישראלית האורתודוקסית הקיסרית.
כיום (2020), חלק מהרכוש הרוסי נמצא בשטח ישראל, וחלק - בירדן וברשות הפלסטינית.
"ארץ ישראל הרוסית" הייתה מאוחר יותר תחת שיפוט ברית המועצות, אך בשל התמיכה הסובייטית הרשמית באתיאיזם, החליט חרושצ'וב למכור את כל הנכסים למדינת ישראל.
בשנת 1964, כתוצאה מעסקה שמכונה עסקת התפוזים, רוב הנדל"ן בבעלות ציבורית נמכר לישראל תמורת 4.5 מיליון דולר.
על ההסכם חתמו ראש ממשלת ישראל גולדה מאיר ושגריר ברית המועצות בישראל בודרוב.
בין הנכסים שלא נמכרו לישראל ניתן למנות את בניין המשימה הרוחנית הרוסית, קתדרלת טריניטי, מתחם סרגיי.
בשל כך, רוסיה נמצאת במקום השלישי אחרי הוותיקן והיוונים מבחינת הבעלות על נכסים בארץ הקודש.
כתוצאה ממשא ומתן בין ראש החברה הארצישראלית האורתודוקסית סרגיי סטפשין (המנהל את החברה מאז 2007) לבין ראש הרשות הפלסטינית, מחמוד עבאס, במאי 2008, הנהגת הרשות העבירה חלקת אדמה בבית לחם לידי החברה שעליה הוקם המרכז התרבותי הרוסי.
בנוסף לאדמות בבית לחם, החליטה ההנהגה הפלסטינית להעביר לרוסיה את חלקה דומה בעיר יריחו, בה מתכננת החברה מתכננת להקים מרכז תרבות רוסי.
ב-9 ביוני הועברו שטחים ביריחו כולל אזור מוסקוביה והאתר עליו נמצא אחד מהאתרים הקדושים לנצרות - עץ התאנה המקראי, או עץ זכאי.
נערכת עבודה על מנת להסדיר את זכויות הבעלות על חפצים שלא נמכרו תחת "עסקת התפוזים".
כתוצאה מהמשא ומתן ביוני-יולי 2008 העבירה ישראל לרוסיה בניין במגרש סרגיי, הממוקם במרכז ההיסטורי של ירושלים.
החלטה זו התקבלה על ידי ממשלת ישראל ב-5 באוקטובר 2008.
רשמית, המתחם הועבר לפדרציה הרוסית ב-28 בדצמבר 2008. מאז פברואר 2009 סניף ירושלים של האגודה הארצישראלית האורתודוקסית ממוקם במתחם סרגיי בירושלים, כאשר הנציג המורשה בישראל הוא פ.ב.
פלטונוב והחלו גם עבודות שיקום בקנה מידה נרחב.
המשימה הרוחנית הרוסית בירושלים (RDM; שמה הרשמי של הנציגות הישראלית של הכנסייה הרוסית) פועלת בישראל, והארכימנדריט אלכסנדר (אלישוב) מונה לראש המשימה ב-13 ביולי 2015.
ארץ מרי בירד היא הטריטוריה הגדולה ביותר על פני כדור הארץ ללא תביעת ריבונות (טרה נוליוס).
היא ממוקמת במערב אנטארקטיקה, ממזרח למדף הקרח רוס ולים רוס וממערב לחוף אייטס, ודרומית לאוקיינוס השקט.
בין 158° מערב לבין '103°24 מערב, וכוללת גם את אזור מישור רוקפלר (בעקבות השפעתו של ריצ'רד בירד שחקר את הרמה).
ארץ מרי בירד כוללת חמישה אזורי חוף; להלן ממערב למזרח:
בשל מרחקה של ארץ מרי בירד מאזורים אחרים באנטארקטיקה, אף מדינה ריבונית לא טוענת לריבונות על מרבית ארץ מרי בירד (החלק שממזרח לקו אורך 150° מערב) זוהי הטריטוריה הגדולה ביותר על פני כדור הארץ ללא תביעת ריבונות (טרה נוליוס): 1,610,000 קמ"ר.
בשנת 1939 הורה נשיא ארצות הברית פרנקלין דלאנו רוזוולט לחברי משלחת השרות האנטארקטי של ארצות הברית לנקוט בצעדים על מנת לתבוע ריבונות באזורים שונים באנטארקטיקה כשטחי ארצות הברית.
החלק שממערב ל 150° מערב הוא חלק משטח חסות רוס שהריבונות עליו נטענת על ידי ניו זילנד.
נכון ל-2021, לאף מדינה קיימת אין ריבונות על ארץ מרי בירד, אך עם זאת הוקמה עליה מדינה לכאורה בשם בשנת 2001. כמו כן הוקמה מדינה לכאורה נוספת בשם פלנדרנסיס בשנת 2008, אשר טוענת לריבונות על 5 איים הנמצאים בשטח ארץ מרי בירד: סיפל, , , ו.
תחנת בירד, שהוקמה ב-1957 עבור מבצע הקפאה עמוקה, באזור חוף באקוטיס, הייתה בסיס המחקר העיקרי במערב אנטארקטיקה במשך שנים רבות.
התחנה ננטשה בשנת 1972. התחנה שימשה כתחנות קיץ זמניות, ובשנים 2009–2010 נפתחה תחנת בירד מחדש על מנת לשמש את התוכנית האנטארקטית של ארצות הברית בפעולותיה בצפון מערב אנטארקטיקה.
בחוף רופרט של ארץ מרי בירד ממוקמת תחנת רוסקאיה תחנת המחקר הסובייטית אשר פעלה בשנים 1980–1990, ומאז משמשת כתחנת מחקר זמנית לחודשי הקיץ.
בשנים 1998–1999, פעלה תחנת מחקר זמנית - תחנת רכסי פורד - במערב ארץ מרי בירד, על מנת לתמוך בסקרי התורנית האנטארקטית של ארצות הברית, ביוזמת מכון הגאופיזיקה של אוניברסיטת טקסס.
בשנת 2018, שיתוף הפעולה הבינלאומי לחקר קרחון ת'וויטס החל.
ארץ מרי בירד נחקרה לראשונה מכיוון מערב (מכיוון זה ניתן היה להגיע אליה מים רוס).
החוף המערבי של ארץ מרי בירד נצפה מסיפון ספינתו של רוברט פלקון סקוט "דיסקברי" בשנת 1902. סקוט קרא לחצי האי הבולט לעבר ים רוס בשם "ארץ אדוארד השביעי" ולהרים שראה קרא הרי אלכסנדרה.
בשנת 1911, במהלך המסע אל הקוטב הדרומי של רואלד אמונדסן, הוליך כריסטיאן פרסטרוד משלחת מזחלות שחקרה את הנונאטקים הבולטים באזור הגובל במזרח ים רוס ובמדף הקרח רוס.
במקביל, באותה עת, המשלחת היפנית האנטארקטית הראשונה בהנהגת נובו שיראזה נחתה בחוף חצי האי אדוארד השביעי.
במסגרת המשלחת הראשונה לאנטארקטיקה של ריצ'רד בירד (בין השנים 1928 - 1930), יצא הטייס דין סמית' מבסיס אמריקה הקטנה וגילה את הרי רוקפלר.
בעקבות תגליות אלה קרא מפקד המשלחת בירד לאזור על שם אשתו מרי.
Gould) חקרה חלק מהרי רוקפלר.
החקר המקיף הראשון (על הקרקע) התקיים במהלך משלחת בירד השנייה (בין השנים 1933 – 1935), כאשר משלחת מזחלות בראשות פול סיפל (Paul Siple) ו-פ.
Wade) חקרה את ארץ מרי בירד לכיוון מזרח, והגיעה עד הרי פוסדיק בשנת 1934. תצפיות חקר אווירית חקרו מזרחה לאורך חוף רופרט.
טיסות מחקר שיצאו משני בסיסים אלה הובילו לגילוי מרבית האזור הוולקני של ארץ מרי בירד (ובה גם את רכס אקסקוטיב קומיטי) וחלק גדול מאזור החוף ובכלל זה: חופי וולגרין, הובס ורופרט.
משלחות רגליות שיצאו מווסט בייס חקרו את רכסי פורד, ואת המורדות הדרומיים של הרי פוסדיק.
צי ארצות הברית שלח משלחות חקר לאנטארקטיקה בתקופה שבין 1946 עד 1959. משלחות אלה (מבצע קפיצה לגובה, עליו פיקד ריצ'רד בירד, מבצע טחנת רוח ומבצעי קיפאון עמוק I - IV) במסגרתם נעשו צילומי אוויר בשיטת טרימטרוגון מעל חופי ארץ מרי בירד.
בין השנים 1956–1957, במהלך מבצע קיפאון עמוק II, בנה צי ארצות הברית את תחנת בירד (כשאנשיו יוצאים מתחנת אמריקה הקטנה V), וזאת כהכנה לשנה הגאופיזית הבינלאומית (בין יולי 1957 - ועד סוף 1958).
במהלך השנה הגאופיזית הבינלאומית נערכו מספר מסעות חקר יבשתיים (באמצעות חתולי שלג, ודחפורים מותאמים לתנאי השטח):
בנטלי הוביל מסע חקר יבשתי מתחנת אמריקה הקטנה V לתחנת בירד החדשה לאורך התוואי שבנו מהנדסי צבא ארצות הברית חודשים ספורים לפני כן.
צוותו ערך מדידות של עובי הקרח ושדה המגנטי וכוח הכבידה של כדור הארץ.
בעונת הקיץ האנטארקטי שלאחר מכן (1957– 1958) הוביל בנטלי מסע חקר יבשתי שני, שיצא מתחנת בירד לעבר הרי געש במחוז הוולקני של ארץ מרי בירד.
מסע המחקר הגיע עד רכס הסנטינל שממזרח לארץ מרי בירד לנד לפני שחזר לתחנת בירד.
בנטלי הוביל מסע מחקר שלישי מתחנת בירד להרי הורליק בשנים 1958– 1959.
בשלושת מסעות מחקר אלו התגלה בקע בנטלי (שמתחת לפני הקרח) - שמפריד בין ארץ מרי בירד, וההרים הטראנס אנטארקטיים מזרח אנטארקטיקה.
במהלך 1958– 1960 טיסות צילומי אוויר בשיטת טרימטרוגון יצאו מתחנת בירד ומיפו את רכס אקסקוטיב קומיטי.
בעקבות מחקרים אלה, החליט הסקר הגאולוגי של ארצות הברית לקיים סדרת סקרי קרקעות, על מנת לקבוע שורה של נקודות התייחסות ולבצע מידה ברחבי ארץ מארי בירד בשנים 1966 – 1968.
בשנים 1960 - 1961 אוניית צי ארצות הברית גליישר (USS Glacier (AGB-4)) חקרה את חוף ולגרין ואת חוף אייטס.
מהאונייה יצאו משלחות מחקר של סוקרים וגאולוגים.
משלחות אלה כילו כי האתר שחשבו שהוא "חצי האי ת'ורסטון" הוא למעשה האי ת'ורסטון.
באותה עת משלחת בראשות קמפבל קרדוק (Campbell Craddock) חקרה את הרי ג'ונס.
סקר חוף בירד מטעם ארצות הברית (The United States Byrd Coastal Survey) חקרה את חוף ארץ מרי בירד בשנים 1966–1969, בראשות פ.
וייד (FA Wade), הסקר ערך מיפוי גאולוגי של הרי אלכסנדרה והרי רוקפלר ושל רכסי פורד והפיק סדרה של מפות גאולוגיות של האזור.
זו הייתה משלחת מורכבת שכללה הקמת מנחתי מסוקים מרוחקים וגיאופיזיקה מוטסת.
מספר משלחות גאולוגיות חקרו את ארץ מרי בירד במהלך השנים 1978 – 2011:
גאולוגים מניו זילנד סקרו את רכסי פורד ואת חצי האי אדוארד השביעי בשתי משלחות חקר 1978 – 1979, ובשנים 1987 – 1988.
גאולוגים אמריקאים חקרו את האזור הוולקני של ארץ מרי בירד בשנים 1984– 1985.
פרויקט "West Antarctic Volcano Exploration" בקיצור: WAVE (חקירת הרי הגעש במערב אנטארקטיקה) התמקד באזור הגעשי של ארץ מרי בירד בשנים 1989 – 1991. חברי הפרויקט היו מארצות הברית, בריטניה וניו זילנד.